দ্য ওকরা প্রজেক্ট

ওকরা প্রজেক্ট হল একটি আমেরিকান পারস্পরিক সহায়তা সংস্থা যারা কৃষ্ণাঙ্গ ট্রান্স, নন-বাইনারি এবং লিঙ্গ-অস্বীকৃত ব্যক্তিদের সহায়তা প্রদান করে। এই সংস্থাটি নিউ ইয়র্ক সিটিতে অবস্থিত। ২০২৩ সালের জানুয়ারির হিসেব অনুযায়ী, গ্যাব্রিয়েল ইনেস সুজা ওকরা প্রকল্পের নির্বাহী পরিচালক হিসেবে দায়িত্ব পালন করছেন।

ইতিহাস 
কৃষ্ণাঙ্গ ট্রান্স জনগোষ্ঠীর মধ্যে খাদ্য নিরাপত্তাহীনতা সমস্যার সমাধান করার জন্য ২০১৮ সালের জানুয়ারিতে ওকরা প্রকল্পটি প্রতিষ্ঠিত হয়েছিল। কার্যক্রম শুরু করা সংস্থাগুলি কৃষ্ণাঙ্গ রূপান্তরিত লিঙ্গের মানুষদের নিয়োগ দিয়ে প্রধান পাচক (শেফ) হিসেবে প্রশিক্ষণ দেওয়ার ওপর দৃষ্টি নিবদ্ধ করেছিল, যাতে তারা পরবর্তীতে নিজেদের বাড়িতে থেকে সহ-সম্প্রদায়ের সদস্যদের জন্য খাবার সরবরাহ করতে পারে। শেফ মেলিক অগাস্ট, যিনি একটি ট্রান্স শেফ পরিষেবা পরিচালনা করেন, সেই সময়, তারা তাঁর সাথে সহযোগিতায় করেছিল। সরবরাহ করা খাবারগুলি ছিল আফ্রিকীয় প্রবাসী রন্ধনপ্রণালীতে তৈরি। এটি প্রতিষ্ঠার পর, বলা হয়েছিল যে নিউ ইয়র্ক-ভিত্তিক এই যৌথ সংস্থাটি সম্পূর্ণরূপে ব্যক্তিগত অনুদানের ওপর নির্ভর করে পরিচালনা করার উদ্দেশ্য তৈরি হয়েছে, যতক্ষণ না এর তহবিল শেষ হয়ে যায় ততক্ষণ এটি চলবে। তবে বর্তমানে, এর জন্য অনুদান এবং বিশ্বব্যাপী সহায়তা বৃদ্ধি পাচ্ছে।

কোভিড-১৯-এর ফলে নিউ ইয়র্কে বাস্তবায়িত সামাজিক দূরত্বের প্রয়োজনীয়তার পরিপ্রেক্ষিতে, দ্য ওকরা প্রজেক্ট কৃষ্ণাঙ্গ ট্রান্স ব্যক্তিদের পণ্যদ্রব্য সরবরাহ করতে এবং মানসিক স্বাস্থ্য পরিষেবা দেবার জন্য অর্থ সংগ্রহের দিকে ঝুঁকেছে। ২০২০ সালের জুন পর্যন্ত, সংস্থাটি হাজার হাজার মানুষকে পণ্যদ্রব্য সরবরাহ করেছে এবং ২০০ জনকে মানসিক স্বাস্থ্য সংস্থান সরবরাহ করেছে। উচ্চ চাহিদার কারণে সংস্থাটি ফিলাডেলফিয়া এবং নিউ জার্সিতেও তার পরিষেবা সম্প্রসারণ করেছে।

২০২৩ সালের জানুয়ারিতে, গ্যাব্রিয়েল ইনেস সুজাকে দ্য ওকরা প্রজেক্টের নির্বাহী পরিচালক হিসেবে ঘোষণা করা হয়েছিল, সেই সময় এর লক্ষ্য ছিল পুষ্টি, নিরাপত্তা এবং সুস্থতার নতুন প্রতিষ্ঠিত স্তম্ভগুলির মাধ্যমে জাতীয় পর্যায়ে পারস্পরিক সহায়তা এবং সমর্থনের ঐতিহ্য অব্যাহত রাখা। মার্কিন যুক্তরাষ্ট্রে একজন কৃষ্ণাঙ্গ ট্রান্স মহিলার জাতীয় অলাভজনক সংস্থার নেতৃত্ব দানের মাধ্যমে এই ঘোষণাটি এক ঐতিহাসিক মুহূর্তের উত্তরাধিকারের ইঙ্গিত দেয় এবং সেই ঐতিহ্য অব্যাহত রাখে ।

পরিষেবা 
ওকরা প্রকল্পের দেশব্যাপী বিস্তৃতি রয়েছে, যদিও সংস্থার বেশিরভাগ প্রোগ্রাম বিশেষভাবে এনওয়াইসি মেট্রো এলাকা জুড়ে কৃষ্ণাঙ্গ ও বাদামী ট্রান্স এবং লিঙ্গ-অস্বীকৃত ব্যক্তিদের সহায়তা প্রদানের জন্য তৈরি করা হয়েছে। প্রতিষ্ঠার পর থেকে, দ্য ওকরা প্রজেক্ট দেশজুড়ে প্রায় ১০,০০০ কৃষ্ণাঙ্গ ও বাদামী ট্রান্স এবং লিঙ্গ-অস্বীকৃত ব্যক্তিকে সরাসরি পারস্পরিক সহায়তা, অ্যাড হক প্রোগ্রামিং এবং অংশীদারিত্বের মাধ্যমে প্রায় ৩০ লক্ষ ডলার প্রদান করেছে।

কার্যক্রমগুলির মধ্যে রয়েছে বাড়িভাড়া, উপযোগী বস্তু ও পণ্যদ্রব্যের সহায়তা; কোভিড-১৯ ত্রাণ তহবিল; এবং উবারইটস ও বেটারহেল্প-এর মতো কোম্পানিগুলির সাথে অংশীদারিত্বের মাধ্যমে নিরাপদ পরিবহন, খাদ্য সরবরাহ পরিষেবা এবং মানসিক স্বাস্থ্য সহায়তা প্রদান করা। কৃষ্ণাঙ্গ ও বাদামী ট্রান্স এবং লিঙ্গ-অস্বীকৃত  ব্যক্তিদের জন্য ব্যাপক সুস্থতা প্রদানের লক্ষ্য অর্জনের জন্য ওকরা প্রকল্পের বেশ কয়েকটি মূল কৌশল রয়েছে, যেখানে কৃষ্ণাঙ্গ ট্রান্স নারীদের সহায়তার ওপর জোর দেওয়া হয়েছে। এই সংস্থার প্রাথমিক লক্ষ্য হল তার সবচেয়ে ঝুঁকিপূর্ণ সম্প্রদায়ের সদস্যদের পারস্পরিক সহায়তার মাধ্যমে আর্থিক সহায়তা প্রদান করা যাতে সম্প্রদায়ের মধ্যে যাদের সবচেয়ে বেশি প্রয়োজন তাদের ওপর বাস্তবিকভাবে এবং সরাসরি এর প্রভাব পড়ে।

ব্যক্তি এবং অন্যান্য স্থানীয় সংস্থাগুলিকে সংযুক্ত করতে, সামাজিক কল্যাণকে সুদৃঢ় করতে এবং আন্তঃসম্প্রদায়িক সংহতি ও সংযোগ গড়ে তোলার জন্য সংস্থাটি সম্প্রদায় গঠনকেও অগ্রাধিকার দেয়।

অন্যান্য অনুদান 
২০২১ সালের ১১ই ফেব্রুয়ারি, কৌতুকাভিনেতা নিকোল বায়ার হুইল অফ ফরচুনের সেলিব্রিটি সংস্করণটি বাজিয়ে দাতব্য প্রতিষ্ঠানের জন্য ৪৫,৫৫০ ডলার জিতেছিলেন।

সংস্থাটি ব্যক্তিগত এবং কর্পোরেট উভয় স্তরের অনুদানের পাশাপাশি অনুদান তহবিলের মাধ্যমে সমর্থন অর্জন করে চলেছে।

বর্তমানে, দ্য ওকরা প্রজেক্ট একটি আর্থিকভাবে পৃষ্ঠপোষকতাপ্রাপ্ত সংগঠন।

তথ্যসূত্র

বহিঃসংযোগ 

 অফিসিয়াল ওয়েবসাইট
২০১৮-এ নিউ ইয়র্ক সিটিতে প্রতিষ্ঠিত
নিউইয়র্ক সিটি ভিত্তিক সংগঠন